Łupjanska cyrkej

Łupjanska cyrkej je ewangelsko-lutherska cyrkej we Łupoji w Budyskim wokrjesu. Wona słuži ewangelskej wosadźe Minakał-Łupoj w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej a słuša k najmłódšim wosadnym cyrkwjam Budyskeho kraja.

Łupjanski kěrchow bjez historiskich abo serbskich narownych kamjenjow nadeńdźe so zady cyrkwje. Před zachodom steji wojerski pomnik za padnjenych Prěnjeje swětoweje wójny ze serbskim napisom při podstołpje.

Ewangelska cyrkej we Łupoji steji jako kulturny pomnik pod škitom.

 Stawizny 
Łupjanska cyrkej bu hakle we 1870tych lětach na iniciatiwu Minakałskeho fararja Prawosława Kordiny a z podpěru Imiša a Gustava Adolfoweho towarstwa twarjena, dnja 27. oktobra 1879 poswjećenaMinakałski farar Prawosław Kordina. W Pomhaj Bóh čo. 2/1952, str. 3 a bě spočatnje filialnja cyrkej Minakałskeje wosady. 1889 sta so z wosadnej cyrkwju, do kotrejež su nimo Łupjanskich protestantow tež tući z Łupjanskeje Dubrawki kaž tež ewangelska diaspora z Bronja zafarowani.

Natwar cyrkwje we Łupoji a załoženje tamnišeje wosady dachu Serbam wokoło Chwaćic nastork za załoženje swójskeje wosady.

 Fararjo 
 doba  mjeno  ródna wjes  žiwjenske daty   1889–1893  Daniel Záboj Lauček  Rimavská Pila, Słowakska  1846–1911   1893–1895  Jan Oswald Mrózak(Johannes Oswald Mrosack)  Radšow  1868–1934  1896–1898  Gerhard Jan Voigt  Klětno  1868–1940  po tym diakon w Ketlicach 1900–1903  Awgust Bohuwěr Mikela(August Traugott Mickel)  Kumšicy  1870–1945  po tym diakon w Ketlicach a farar w Malešecach 1903–1907  Pawoł Wićežk  Přišecy  1877–  po tym we Wóslinku 1907–1911  Jan Heinrich Kapler(Johannes Heinrich Kappler)  Budyšin  1880–1947  po tym w Halštrowje a pozdźišo w Njeswačidle 1912–1915  Curt Handrik  Rudej  1885–1962  po tym w Klukšu a pozdźišo w Poršicach  1916–1925  Jan Oswald Mrózak  Radšow  1868–1934  tule hižo 1893–95; po tym skrótka w Rakecach  1925–1932  Gerhard Renč  Wjelećin  1897–1982  po tym w BarćePfarrerbuch Sachsen: Luppa. 1935–1936  Kurt Heinz Schulze  Drježdźany  * 1912  do toho a po tym w Michałskej wosadźe 1937–1947  Arnošt Hornčer(Ernst August Töpfer)  Wóspork  1909–1973  po tym w Hućinje 1948–1981  Měrćin Fulant(Martin Pfuhland)  Koporcy  1913–1985  1981 emeritowany

Fulant bě posledni serbski farar a zdobom posledni njewotwisneje Łupjanskeje wosady. Wot 2022 słuša Minakałsko-Łupjanska wosada k wulkowosadźe Hornjołužiska hola a haty.

 Wobrazy 

 Žórła 

 Wotkaz 

Kategorija:Radwor
Kategorija:Ewangelsko-lutherski cyrkwinski twar
Kategorija:Cyrkwinske twarjenje w Budyskim wokrjesu
Kategorija:Kulturny pomnik w Budyskim wokrjesu